Offentliggørelse af en ansøgning om godkendelse af en væsentlig ændring af en varespecifikation i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2023/C 41/13)

Denne offentliggørelse giver ret til at gøre indsigelse mod ansøgningen om ændring, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen af denne meddelelse.

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring, jf. artikel 53, stk. 2, første afsnit, i forordning (EU) nr. 1151/2012

»Pesca e Nettarina di Romagna«

EU-nr.: PGI-IT-1535-AM02 — 15.9.2020

BOB ( ) BGB (X)

1. Ansøgende sammenslutning og legitim interesse

Consorzio di Tutela Pesca e Nettarina di Romagna I.G.P. [Sammenslutning til beskyttelse af den beskyttede geografiske betegnelse Pesca e Nettarina di Romagna] Via Béla Bartók 29/G 44124 — Ferrara

Tlf. + 39 0532904511

Fax + 39 0532904521

Certificeret e-mail: consorziopesca@registerpec.it

Consorzio di Tutela Pesca e Nettarina di Romagna I.G.P. har ret til at indgive en ansøgning om ændring i henhold til artikel 13, stk. 1, i dekret nr. 12511 af 14. oktober 2013 fra ministeriet for landbrug, fødevarer og skovbrug.

2. Medlemsstat eller tredjeland

Italien

3. Afsnit i varespecifikationen, som berøres af ændringen

☐ Produktets betegnelse

☒ Beskrivelse af produktet

☒ Geografisk område

☒ Bevis for oprindelse

☒ Produktionsmetode

☒ Tilknytning

☒ Mærkning

☒ Andet [kontrol, artiklernes rækkefølge og titler]

4. Type ændring(er)

☒ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB.

☐ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende).

5. Ændring(er)

Beskrivelse af produktet

Følgende liste over sorter i artikel 2, stk. 1, i varespecifikationen:

»Pesca di Romagna« Sorter med gulligt kød: Maycrest, Spring Lady, Sprinbelle, Springcrest, Suncrest, Royal Glory, Royal Gem, Dixired, Flavorcrest, Glohaven, Merril Gem Free 1, Redhaven, Royal Majestic, Royal Majestic, Royal Time, Rich Lady, Maria Marta, Summer Rich, Grenat, Elegant Lady, Fayette, Royal Summer, Royal Lee, Royal Pride, Romestar, Symphonie, Mercil (eller O'Henry) og Zainori (eller Kaweat) Sorter med hvidt kød: Iris Rosso, Maria Bianca, Tendresse (eller Joulie), Duchessa d'Este, Rossa di San Carlo og Zaidaso (eller Kewina)

og

»Nettarina di Romagna« Sorter med gulligt kød: Tidlig Sungrand, Maygrand, Laura, Ambra, Maillara (eller Big Ben), Nectaprima, Noracila, Flavortop, Indipendence, Maria Emilia, Maria Laura, Spring Red, Weimberger, Big Top (eller Zaitabo), Guerriera, Alitop, Honey Blaze, Romagna Big, Fantasia, Maria Aurelia, Nectaross, Stark Red Gold, Venus, Sweet Red, Sweet Lady, Morsiani 90, Honey Royal, Honety Glo og Romagna Gold; Sorter med hvidt kød: Silver King, Caldesi 2000, Nectarmagie, Silver Giant, Maillarmagic, Necta Perle, Romagna 3000 og Romagna Red.

er blevet ændret som følger:

»Ferskner: Tidlige sorter med gulligt kød: Bordò, Coraline (eller Monco), Crimson Lady, Dixired, Flavorcrest, Maycrest, Merril Gem Free 1, Rich May, Royal Gem, Royal Glory, Royal Majestic, Royal Time, Ruby Rich, Sagittaria, Spring Lady, Sprinbelle, Springcrest og Sugar Time Mellemsene sorter med gulligt kød: Azurite, Corindon, Diamond Princess, Elegant Lady, Fayette, Glohaven, Grenat, Maria Marta, Mercil (eller O'Henry), Plusplus, Redhaven, Rich Lady, Rome Star, Royal Estate, Royal Jim, Royal Lee, Royal Pride, Royal Summer, Royal Sweet, Summer Rich, Suncrest, Sweet Dream, Sweet Henry, Symphonie, Vista Rich, Zainori (eller Kaweah) og Zee Lady Tidlige sorter med hvidt kød: Greta, Iris Rosso, Monsolle og Patty Mellemsene sorter med hvidt kød: Duchessa d'Este, Ivory Sun, Maria Bianca, Maura, Regalsnow (eller Maperla), Rosa del West, Rossa di San Carlo, Star Princess, Snow Lady, Tendresse (eller Joulie) og Zaidaso (eller Kewina). Nektariner: Tidlige sorter med gulligt kød: Alice, Ambra, Ara, Big Haven, Carene, Early Sungrand, Extreme Beauty, Gartairo, Garofa, Laura, Maillara (eller Big Bang), Maria Emilia, Maygrand, Nectaprima, Noracila, Rebus 028 og Weimberger Mellemsene sorter med gulligt kød: Alma, Alma 2, Alexa, Amiga, Alitop, August Red, Big Top (eller Zaitabo), Diamond Ray, Dorabelle, Doracile, Dulcis, Dulciva, Early Zee, Fairlane, Fantasia, Febe, Flavortop, Gea, Guerriera, Honey Blaze, Honey Glo, Honey Kist, Honey Royale, Indipendence, Lady Erika, Late Fair, Luciana, Maria Aurelia, Maria Carla, Maria Laura, Max, Max 7, Monrené, Morsiani 60, Morsiani 90, Nectareine, Nectaross, Orine, Orion, Pit Lane, Pit Stop, Red Fair, Romagna Big, Romagna Giant, Romagna Gold, Romagna Lady, Romagna Queen, Romagna Summer, September Bright, Spring Red, Stark Red Gold, Sweet Lady, Sweet Red, Venus og Western Red Tidlige sorter med hvidt kød: Caldesi 2000, Garcica, Romagna Red, Romagna Star, Silver King og Turquoise Mellemsene sorter med hvidt kød: Caldesi 2020, Maillarmagie (eller Magique), Majestic Pearl, Nectarmagie, Nectaperle, Romagna 3000, Romagna Bright, Romagna Sweet, Romagna Top, Silver Giant, Silver Star, Sandine, Tourmaline og Zephyr.«

Ændringen indebærer opdatering og udvidelse af listen over sorter, der kan anvendes. Det skyldes den omfattende og hurtige fornyelse af sorter i sektoren samt behovet for at sikre tilgængeligheden af BGB-produktet. Der er således blevet tilføjet nye sorter, der meget ofte stammer fra tidligere eller gamle sorter. En udvidelse af listen over sorter vil også gøre det muligt at forlænge høstperioden, hvilket betyder, at produktet vil være mere tilgængeligt for forbrugerne, og at det vil være tilgængeligt i en længere periode, end det er tilfældet for øjeblikket.

Denne ændring vedrører punkt 4.2 i resuméet og det tilsvarende punkt 3.2 i enhedsdokumentet.

Følgende afsnit er blevet tilføjet i artikel 2 i varespecifikationen:

Til fremstilling af »Pesca e Nettarina di Romagna« er det tilladt at anvende andre ferskensorter, der er resultatet af sortsforskning, forudsat at det ved forsøg og dokumentation godtgøres, at metoden til fremstilling af produktet og frugtens kvalitetskendetegn er i overensstemmelse med denne varespecifikation. Anvendelsen af sådanne sorter til produktion af »Pesca e Nettarina di Romagna« skal på forhånd meddeles og evalueres af ministeriet for landbrug, fødevarer og skovbrug, som med henblik herpå kan anmode om en teknisk udtalelse fra kontrolorganet eller et andet organ.

Vi anmoder om denne ændring for at imødekomme producenternes fremtidige behov med hensyn til indførelse af nye sorter, der er resultatet af videnskabelig forskning, og for at sikre, at de oprindelige kendetegn ved »Pesca e Nettarina di Romagna« fortsat overholdes under hensyntagen til den hastighed, hvormed denne sort fornys.

Denne ændring vedrører punkt 4.2 i resuméet og det tilsvarende punkt 3.2 i enhedsdokumentet.

I artikel 6, stk. 1, i varespecifikationen er følgende tekst om frugtens kendetegn:

»Ved overgang til forbrug skal »Pesca di Romagna« have følgende kendetegn: Sorter med gulligt kød Størrelse: en diameter på mindst 67 mm svarende til en omkreds på 21 cm Sukkerindhold: (° Bx) mindst 11 Skræl, form og gennemsnitsvægt svarende til de pågældende sorters kendetegn. Sorter med hvidt kød Størrelse: en diameter på mindst 67 mm svarende til en omkreds på 21 cm Sukkerindhold: (° Bx) mindst 11 Skræl, form og gennemsnitsvægt svarende til de pågældende sorters kendetegn.«

og

ved overgang til frit forbrug skal »Nettarina di Romagna« have følgende egenskaber:

a) Sorter med gulligt kød Skræl: glat Størrelse: en diameter på mindst 67 mm svarende til en omkreds på 21 cm Sukkerindhold: (° Bx) mindst 11 Smag, form og gennemsnitsvægt svarende til de pågældende sorters kendetegn.

b) Sorter med hvidt kød Skræl: glat Størrelse: en diameter på mindst 67 mm svarende til en omkreds på 21 cm Sukkerindhold: (° Bx) mindst 11 Smag, form og gennemsnitsvægt svarende til de pågældende sorters kendetegn.

blevet slået sammen som følger og flyttet til artikel 2 i varespecifikationen:

Kvalitetskendetegn:

Ved overgang til frit forbrug skal »Pesca e Nettarina di Romagna« have følgende kendetegn:

Tidlige sorter med gulligt og hvidt kød

— Mindstestørrelse A: en diameter på mindst 67 mm svarende til en minimumsvægt på 135 g

— Sukkerindhold: (° Bx) mindst 9,5

— Skræl og form i overensstemmelse med de pågældende sorters kendetegn.

Mellemsene sorter med gulligt og hvidt kød

— Mindstestørrelse A: en diameter på mindst 67 mm svarende til en minimumsvægt på 135 g

— Sukkerindhold: (° Bx) mindst 11

— Skræl og form i overensstemmelse med de pågældende sorters kendetegn.

For at strukturere teksten bedre blev det anset for hensigtsmæssigt at sondre mellem tidlige og mellemsene sorter. Denne sondring påvirker parameteren for sukkerindhold, der i de tidlige sorter, som høstes tidligere, ikke når op på niveauet i de mellemsene sorter. Parameteren vedrørende frugtens mindstevægt, som svarer til de andre størrelsesparametre, der allerede er medtaget i varespecifikationen, sådan som det fremgår af de gældende handelsnormer, er også angivet for at præcisere mindstestørrelserne. Endelig er alle de parametre, der vedrører kvalitetskendetegnene, blevet flyttet fra artikel 6 til artikel 2 i varespecifikationen, således at alle produktets kendetegn er anført i samme artikel.

Denne ændring vedrører punkt 4.2 i resuméet og det tilsvarende punkt 3.2 i enhedsdokumentet.

Følgende tekst er blevet tilføjet i artikel 2 i varespecifikationen:

»Frugten kan også anvendes til forarbejdning. Desuden, og udelukkende i forbindelse med forarbejdning, er det muligt også at anvende frugt, der opfylder alle kravene i varespecifikationen, bortset fra dem, der vedrører størrelse og form. Let, overfladisk beskadigelse af huden er også tilladt, forudsat at sådanne skader ikke påvirker frugtens kvalitet og holdbarhed. Sådanne frugter må ikke sælges til den endelige forbruger.«

Denne ændring vil gøre det muligt også at forarbejde frugter, der kun er defekte med hensyn til størrelse eller form, selv om de er fremstillet og dyrket i overensstemmelse med alle bestemmelserne i varespecifikationen. Det vil dog være forbudt at forarbejde frugter, der ikke er sunde og ikke er i overensstemmelse med varespecifikationen.

Denne ændring vedrører punkt 4.2 i resuméet og det tilsvarende punkt 3.2 i enhedsdokumentet.

Geografisk område

I artikel 3 i varespecifikationen er følgende tekst om produktionsområdet:

Produktionsområdet for »Pesca di Romagna« dækker den del af regionen Emilia-Romagna, der er egnet til dyrkning af ferskner, og består af følgende:

1) Følgende kommuner i provinsen Ferrara: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo og Voghiera

2) Følgende kommuner i provinsen Bologna: Borgo Tossignano, Budrio, Casalfiumanese, Castelguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella og Mordano

3) Følgende kommuner i provinsen Forli: Bertinoro, Castrocaro Terme, Cesena, Cesenatico Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo og Savignano sul Rubicone

4) Følgende kommuner i provinsen Ravenna: Alfonsine, Bagnacavallo, Bagnara di Romagna, Brisignella, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno og Solarolo.

og

Produktionsområdet for »Nettarina di Romagna« dækker den del af regionen Emilia-Romagna, der egner sig til dyrkning af ferskner, og består af følgende:

1) Følgende kommuner i provinsen Ferrara: Argenta, Cento, Codigoro, Massa Fiscaglia, Poggio Renatico, Portomaggiore, S. Agostino, Tresigallo og Voghiera

2) Følgende kommuner i provinsen Bologna: Borgo Tossignano, Budrio, Casalfiumanese, Castelguelfo, Castenaso, Fontanelice, Granarolo dell’Emilia, Imola, Medicina, Minerbio, Molinella og Mordano

3) Følgende kommuner i provinsen Forli: Bertinoro, Castrocaro Terme, Cesena, Cesenatico Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliaria, Montiano, Predappio, Roncofreddo, Sant’Arcangelo og Savignano sul Rubicone

4) Følgende kommuner i provinsen Ravenna: Alfonsine, Bagnacavallo, Bagnara di Romagna, Brisignella, Casola Valsenio, Castelbolognese, Cervia, Conselice, Cotignola, Faenza, Fusignano, Lugo, Massalombarda, Ravenna, Riolo Terme, Russi, S.Agata sul Santerno og Solarolo.

blevet rettet og suppleret som følger:

Artikel 3 Produktionsområde Produktionsområdet for »Pesca e Nettarina di Romagna« dækker den del af regionen Emilia-Romagna, der egner sig til dyrkning af ferskner, og består af følgende: 1) Følgende kommuner i provinsen Ferrara: Argenta, Cento, Codigoro, Copparo, Ferrara, Fiscaglia — loc. Massa Fiscaglia, Poggio Renatico, Portomaggiore, Terre del Reno — loc. S. Agostino, Tresignana — loc. Tresigallo og Voghiera. 2) Følgende kommuner i provinsen Bologna: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella og Mordano. 3) Følgende kommuner i provinsen Forlì-Cesena: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo og Savignano sul Rubicone. 4) Følgende kommuner i provinsen Ravenna: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno og Solarolo. 5) Følgende kommuner i provinsen Rimini: Santarcangelo di Romagna.

Ændringerne er nødvendige for at rette skrivefejl, opdatere nogle af stednavnene og tilføje nye kommuner som beskrevet nedenfor.

Navnene på kommunerne Massa Fiscaglia, S. Agostino og Tresigallo er blevet erstattet af deres nye navne, henholdsvis Fiscaglia — loc. Massa Fiscaglia, Terre del Reno — loc. S. Agostino, og Tresignana — loc. Tresigallo.

Disse ajourføringer er nødvendige for at afspejle de ændringer, der er sket som følge af de sammenlægninger, der fandt sted mellem januar 2014 og januar 2019. De ændrer ikke det overordnede oprindelsesområde.

Navnet »provinsen Forlì« er blevet erstattet af »provinsen Forlì-Cesena«, da provinsen blev omdøbt i henhold til lovdekret nr. 252 af 6. marts 1992.

Kommunen Santarcangelo di Romagna, der stadig var en del af provinsen Forlì, er nu opført under provinsen Rimini, der blev oprettet ved ovennævnte lovdekret nr. 252/1992.

Endelig er navnene på kommunerne Castelguelfo, Castrocaro Terme, Modigliaria, Brisignella, Castelbolognese, Massalombarda og S. Agata sul Santerno blevet erstattet af de korrekte navne, dvs. henholdsvis Castel Guelfo di Bologna, Castrocaro Terme e Terra del Sole, Modigliana, Brisighella, Castel Bolognese, Massa Lombarda og Sant'Agata sul Santerno.

Nogle skrivefejl i varespecifikationen er således blevet rettet, uden at oprindelsesområdet er blevet ændret.

Kommunerne Ferrara og Copparo i provinsen Ferrara er blevet føjet til oprindelsesområdet.

Formålet er at skabe et sammenhængende geografisk produktionsområde. Kommunerne Ferrara og Copparo støder op til og danner grænse med de kommuner, der allerede er omfattet af varespecifikationen, men frem for alt har de en lang og stolt tradition for dyrkning af ferskner og nektariner, som historisk set har fundet sted dér. Da de ligger ved siden af de områder, der allerede er dækket, er de homogene både med hensyn til miljømæssige kendetegn og dyrkningsmetoder.

Denne ændring vedrører punkt 4.3 i resuméet og det tilsvarende punkt 4 i enhedsdokumentet.

Bevis for oprindelse:

Ajourføring af proceduren for udfærdigelse af bevis for oprindelse

Følgende afsnit vedrørende henholdsvis »Pesca di Romagna« og »Nettarina di Romagna« i artikel 5 i varespecifikationen:

Regionen Emilia-Romagna er ansvarlig for at kontrollere, at de tekniske betingelser i artikel 4 er opfyldt. Ferskenplantager, der er egnede til produktion af »Pesca di Romagna«, opføres i det relevante register, som oprettes, ajourføres og offentliggøres hvert år. Der indgives en kopi af dette register til hver af de kommuner, der er beliggende i produktionsområdet. Ministeriet for landbrug, fødevarer og skovbrug angiver de procedurer, der skal følges i forbindelse med registrering, rapportering af den årlige produktion og opnåelse af den tilsvarende certificering for at sikre en korrekt og passende overvågning af den årligt anerkendte produktion, der markedsføres under den geografiske betegnelse.

og

Regionen Emilia-Romagna er ansvarlig for at kontrollere, at de tekniske betingelser i artikel 4 er opfyldt. Ferskenplantager, der er egnede til fremstilling af »Nettarina di Romagna«, opføres i det relevante register, som oprettes, ajourføres og offentliggøres hvert år. Der indgives en kopi af dette register til hver af de kommuner, der er beliggende i produktionsområdet. Ministeriet for landbrug, fødevarer og skovbrug angiver de procedurer, der skal følges i forbindelse med registrering, rapportering af den årlige produktion og opnåelse af den tilsvarende certificering for at sikre en korrekt og passende overvågning af den årligt anerkendte produktion, der markedsføres under den geografiske betegnelse.

udgår og erstattes af følgende tekst i artikel 4 i varespecifikationen:

»Artikel 4 Bevis for oprindelse Alle faser af produktionsprocessen overvåges, og alt input og output registreres. Produktets sporbarhed sikres således ved, at de matrikulære parceller, hvor produktet dyrkes, samt oplysninger om producenter og emballeringsvirksomheder opføres på lister, der forvaltes af det kontrolorgan, der er omhandlet i artikel 7, og ved at de producerede mængder anmeldes til kontrolorganet. Alle fysiske og juridiske personer, der er opført på de relevante lister, kontrolleres af kontrolorganet i overensstemmelse med betingelserne i varespecifikationen og den tilsvarende kontrolplan.«

Denne ændring er nødvendigt for at bringe teksten i overensstemmelse med de nuværende kontrolsystemer, da beskrivelsen i den nuværende version henviser til metoder og værktøjer, der ikke længere findes. Den er blevet ajourført både med hensyn til nummerering — nu artikel 4 i varespecifikationen — og med hensyn til indhold på grundlag af forordning (EU) nr. 1152/2012. Kontrollen med overholdelsen af varespecifikationen kontrolleres i virkeligheden af et kontrolorgan, der er udpeget af ministeriet, og ikke af de regionale myndigheder. Denne ændring berører ikke enhedsdokumentet.

Produktionsmetode:

Ændringerne af produktionsmetoden vedrører både ferskner og nektariner.

Henvisningen vedrører artikel 4 i den nuværende varespecifikation, som bliver artikel 5 med den nye nummerering.

Den nye artikel 5 i varespecifikationen — Metode til fremstilling af produktet er opdelt i to afsnit:

5.1 Jordbunds- og klimaforhold og 5.2 Dyrkningsmetoder.

Sådan som artiklen er udformet, beskriver den de tekniske skridt mere præcist.

Følgende punktum i artikel 4 i varespecifikationen:

»Anvendelsen af kunstvanding, gødningspraksis og andre dyrknings- og landbrugsteknikker skal være i overensstemmelse med de tekniske bestemmelser, der er fastsat af de kompetente myndigheder i regionen Emilia-Romagna.«

udgår.

Dette er faktisk en forudsætning, som alle bedrifter skal opfylde. Reelt betyder udviklingen i lovgivningen og den bindende karakter af visse krav, at nogle kriterier nødvendigvis er opfyldt. Det anses derfor ikke for nødvendigt at angive det i varespecifikationen.

For så vidt angår dyrkningsteknikker, er følgende tekst:

De tilladte beplantningsafstande er de almindeligt anvendte, med en maksimal beplantningstæthed på 2 000 planter pr. hektar for nyplantninger. De tilladte standardbeskæringsmetoder kan spores tilbage til den »emilianske vase« og variationer heraf. De espalieringsmetoder, der kan anvendes, er viften, »Y« et, spindlen og variationer heraf.

blevet omformuleret som følger:

»De tilladte beplantningsafstande er de almindeligt anvendte, med en maksimal beplantningstæthed på 2 000 planter pr. hektar. De tilladte standardbeskæringsmetoder kan spores tilbage til den emilianske vase, den forsinkede vase og variationer heraf De espalieringsmetoder, der kan anvendes, er viften, »Y« et, spindlen og variationer heraf.«

Den specifikke henvisning til nyplantninger udgår, da den er overflødig. For fuldstændighedens skyld er den forsinkede beskæringsmetode også blevet præciseret, selv om alle beskæringsmetoder allerede er tilladt.

Følgende punktum i artikel 4 i varespecifikationen:

»Dyrkningsmetoderne skal mindst omfatte en vinterbeskæring og beskæring i vækstsæsonen afhængigt af planternes behov.«

udgår.

Den del, der vedrører beskæring, er blevet slettet, da dette er en forudsætning. Da god landbrugspraksis anvendes i alle de forskellige sammenhænge, blev det vurderet, at det ikke var nødvendigt at præcisere dette yderligere ved at tilføje unødvendige supplerende oplysninger.

For så vidt angår udbytter, er følgende punktum:

»Den maksimale produktion pr. hektar er 35 000 kg for alle tilladte sorter.«

blevet erstattet af følgende nye version:

»Den maksimale produktion pr. hektar for tidlige sorter er 35 000 kg for alle tilladte sorter. Den maksimale produktion pr. hektar for mellemsene sorter er 50 000 kg for alle tilladte sorter.«

Hvad angår den maksimale produktion, blev det anset for hensigtsmæssigt at sondre mellem tidlige og mellemsene sorter. For de tidlige sorter er produktionen uændret på 35 000 kg pr. hektar.

Der er derfor tilføjet en maksimal produktion for mellemsene sorter på 50 000 kg/ha. Ved hjælp af de plantningsmetoder, der allerede er fastsat i varespecifikationen, f.eks. spindlen, er det let at opnå en produktion på 50 000 kg pr. hektar. Disse mængder vil på ingen måde påvirke frugtens kvalitetsaspekter. Der er fastsat en maksimumsgrænse for at beskytte netop dette aspekt.

Følgende punktum i artikel 4 i varespecifikationen:

»Under hensyntagen til den sæsonmæssige udvikling og de miljømæssige vækstforhold fastsætter regionen Emilia-Romagna hvert år senest den 15. maj den vejledende gennemsnitlige enhedsproduktion inden for ovennævnte grænse for hver sort, der er fastsat i artikel 2.«

udgår.

Med hensyn til Emilia-Romagna-regionens kompetence til at fastsætte den vejledende gennemsnitlige produktion skal det bemærkes, at regionen, selv om den har mulighed for at anvende denne bestemmelse, aldrig har fundet det hensigtsmæssigt eller nødvendigt. Derfor er den vejledende gennemsnitlige enhedsproduktion aldrig blevet formelt fastsat på forhånd. I lyset af ovenstående og i betragtning af, at værdien aldrig er blevet fastsat på forhånd, har denne bestemmelse vist sig at være overflødig, og det anses derfor for hensigtsmæssigt at fjerne den fra varespecifikationen.

Følgende afsnit i artikel 4 i varespecifikationen vedrørende henholdsvis »Pesca di Romagna« og »Nettarina di Romagna«:

Ved opbevaring af frugt, der er omfattet af den beskyttede geografiske betegnelse »Pesca di Romagna«, skal der anvendes køleteknik. Værdierne for fugtighed og temperatur på kølelagrene skal sikre, at de særlige kvalitetskendetegn opretholdes.

og

Ved opbevaring af frugt, der er omfattet af den beskyttede geografiske betegnelse »Nettarina di Romagna«, skal der anvendes køleteknik. Værdierne for fugtighed og temperatur på kølelagrene skal sikre, at de særlige kvalitetskendetegn opretholdes.

er blevet kombineret og tilpasset som følger:

Ved opbevaring af frugt, der er omfattet af den beskyttede geografiske betegnelse »Pesca e Nettarina di Romagna«, skal der anvendes køleteknik. Værdierne for fugtighed og temperatur på kølelagrene skal sikre, at de særlige kvalitetskendetegn opretholdes.

Desuden er dette punktum blevet flyttet til artikel 8 i varespecifikationen.

Denne ændring berører punkt 4.5 i resuméet, og ovenstående punktum er blevet indsat i punkt 3.5 i enhedsdokumentet.

Tilknytning

Det nuværende afsnit om tilknytning, der er indeholdt i punkt 4.6 i resuméet, er som følger:

Jordbunds- og klimaforholdene og producenternes færdigheder i produktionsområdet resulterer i ferskner og nektariner med særlige fysiske, kemiske og organoleptiske kendetegn, der sælges på det nationale og europæiske marked som typiske produkter fra Emilia-Romagna. Produktionsområdet har et typisk lavlandsklima med en vis indflydelse fra det nærliggende Adriaterhav. Produktionsområdet er den del af regionen, der har den højeste gennemsnitstemperatur, og forårsfrost, der ville kunne skade frugten, forekommer så godt som ikke. Betydningen af produktionen af »Pesca di Romagna« og »Nettarina di Romagna« er ikke blot knyttet til objektive og optimale jordbunds- og klimaforhold, men også til områdets sociale og produktive struktur, der er i stand til at udnytte disse ressourcer og nyttiggøre jordens frugter og arbejdskraften. I det område, hvor »Pesca di Romagna« og »Nettarina di Romagna« dyrkes, findes der mange producentsammenslutninger, som takket være deres organisatoriske kapacitet har oprettet centre for indsamling af produkter i området ved hjælp af avanceret teknologi. Området er så velegnet til dyrkning af ferskner og nektariner, at ca. en fjerdedel af Italiens samlede produktion kommer herfra.

Det er blevet tilføjet i artikel 6 i varespecifikationen og har følgende ordlyd:

Jordbunds- og klimaforholdene og producenternes færdigheder i produktionsområdet resulterer i ferskner og nektariner med særlige fysiske, kemiske og organoleptiske kendetegn, der sælges på det nationale og europæiske marked som typiske produkter fra Emilia-Romagna. Produktionsområdet har et typisk lavlandsklima med en vis indflydelse fra det nærliggende Adriaterhav. Produktionsområdet er den del af regionen, der har den højeste gennemsnitstemperatur, og forårsfrost, der ville kunne skade frugten, forekommer så godt som ikke. Betydningen af produktionen af »Pesca di Romagna« og »Nettarina di Romagna« er ikke blot knyttet til objektive og optimale jordbunds- og klimaforhold, men også til områdets sociale og produktive struktur, der er i stand til at udnytte disse ressourcer og nyttiggøre jordens frugter og arbejdskraften. I det område, hvor »Pesca e Nettarina di Romagna« dyrkes, findes der mange producentsammenslutninger, som takket være deres organisatoriske kapacitet har oprettet centre for indsamling af produkter i området ved hjælp af avanceret teknologi. Det er også takket være tilstedeværelsen af sådanne producentorganisationer og deres organisatoriske kapacitet, at producenterne i mange år frivilligt har anvendt integrerede produktionsteknikker i hele området. De er miljøvenlige og bevidste om forbrugernes sundhed og udgør nu den sædvanlige produktionsmetode, der bidrager til at gøre frugtproduktionen miljømæssigt bæredygtig. Området er så velegnet til dyrkning af ferskner og nektariner, at ca. en fjerdedel af Italiens samlede produktion kommer herfra.

Formålet med denne ændring er at præcisere, hvordan operatørernes professionalisme påvirker slutproduktet. Der er derfor tale om ændringer af ordlyden, som ikke berører tilknytningens indhold.

Denne ændring vedrører artikel 6 i varespecifikationen, punkt 4.6 i resuméet og punkt 5 i enhedsdokumentet.

Mærkning:

Artikel 8 i varespecifikationen er inddelt i tre afsnit, der vedrører opbevaring, emballering og mærkning, med henblik på at præcisere de forskellige faser efter høsten.

Opbevaring

Det afsnit, der beskriver ordningerne for opbevaring, og som tidligere figurerede i artikel 4 i varespecifikationen, er blevet flyttet til denne artikel, og kun betegnelsen er blevet ændret:

8.1. Opbevaring Ved opbevaring af frugt, der er omfattet af den beskyttede geografiske betegnelse »Pesca e Nettarina di Romagna«, skal der anvendes køleteknik. Værdierne for fugtighed og temperatur på kølelagrene skal sikre, at de særlige kvalitetskendetegn opretholdes.

Denne ændring berører punkt 4.5 i resuméet, og ovenstående punktum er blevet indsat i punkt 3.5 i enhedsdokumentet.

Emballering:

Teksten vedrørende emballeringsmetoder er blevet omformuleret. Ordlyden af artikel 7 i varespecifikationen:

»De emballagetyper, der accepteres af EU, og som kan anvendes i overensstemmelse med de gældende regler, er følgende: 30 × 40 bakker* af pap, træ og plast** — ét lag 30 × 50 bakker* af pap, træ og plast** — ét lag 40 × 60 bakker* af pap, træ og plast** — ét lag 20 × 30 bakker* — ét lag Forseglede emballagetyper til én eller flere frugter (små bakker, kurve, kartoner osv.). * Bakkerne er emballage, der anvendes til at vise salgsenhederne eller de enkelte frugter og/eller pakninger. For at sikre, at produkter med den beskyttede geografiske betegnelse, som er pakket i bakker, kan identificeres, sættes der selvklæbende mærkater med betegnelsens logo på hver enkelt frugt i et omfang svarende til mindst 80 % af frugterne i pakningen. ** Engangsplast eller genbrugsplast af følgende typer IFCO/STECO/CPR SYSTEM OG ANDRE. Beholderne skal i alle ovennævnte tilfælde (med undtagelse af bakker) være forseglede, således at indholdet ikke kan fjernes, uden at seglet brydes.«

er blevet ændret som følger:

»8.2 emballage Når produktet med den beskyttede geografiske betegnelse er emballeret i åbne pakninger, identificeres det med individuelle selvklæbende mærkater på mindst 70 % af frugten i pakningen. Hvis der ikke er nogen selvklæbende mærkater på frugten, skal pakningerne, f.eks. bakker og kurve, være forseglede, således at indholdet ikke kan fjernes, uden at pakningen brydes. Det er også tilladt at sælge produktet i løs vægt på salgsstedet fra emballage, der er forseglet, eller som indeholder frugt, der er forsynet med selvklæbende mærkater, forudsat at produktet er anbragt i særlige rum eller beholdere, som tydeligt viser de samme oplysninger som dem, der kræves for den emballage, der er omhandlet i denne varespecifikation.«

Ændringen opfylder et behov for at forenkle beskrivelsen af emballageformater. For at imødekomme markedets og forbrugernes forskellige behov med hensyn til størrelse og type og i betragtning af, at nogle emballageformater kun blev angivet som eksempler i den tidligere version, blev det anset for hensigtsmæssigt at henvise til de emballagetyper, der er tilladt i henhold til gældende lovgivning. Hvis der er tale om åben emballage, skal mindst 70 % af frugterne i pakningen være forsynet med selvklæbende mærkater, som giver forbrugerne større klarhed. Ellers skal emballagen forsegles. Endelig er der givet oplysninger om salg af produktet til den endelige forbruger i løs vægt fra forseglede emballager eller bakker, forudsat at produktet er anbragt i særlige rum eller beholdere, der tydeligt viser de samme oplysninger som dem, der kræves for den emballage, der er omhandlet i denne varespecifikation. Denne ændring giver de erhvervsdrivende mulighed for at sælge produktet — fra forseglede emballager eller bakker — i den mængde, som forbrugeren ønsker, og sikrer også, at forbrugeren stadig informeres korrekt på tidspunktet for købet af produktet.

Denne ændring vedrører punkt 4.8 i resuméet og punkt 3.5 i enhedsdokumentet.

Markedsføringsperiode

Bestemmelsen vedrørende »Pesca di Romagna«:

»Produktet skal markedsføres i perioden mellem den 10. juni og den 20. september hvert år.«

og bestemmelsen vedrørende »Nettarina di Romagna«:

»Produktet skal markedsføres i perioden mellem den 15. juni og den 30. september hvert år.«

er blevet erstattet af:

»Produktet skal markedsføres fra den 10. juni.«

Det blev anset for hensigtsmæssigt kun at angive startdatoen for markedsføringsperioden, idet den blev fastsat til den 10. juni, og at lade slutdatoen udgå. Dette tager hensyn til de seneste års ændringer i klimaet, som har ført til en længere markedsføringsperiode, samt til, at nye, senere, sorter er blevet tilføjet.

Denne ændring berører hverken resuméet eller enhedsdokumentet.

Mærkning:

Mærkning — ordlyd:

Nogle mindre aspekter af ordlyden på etiketten vedrørende henholdsvis »Pesca di Romagna« og »Nettarina di Romagna« er blevet ændret. Afsnittene med de oprindelige instrukser er følgende:

Beholderen skal, med bogstaver af samme størrelse, være mærket med ordene »Pesca di Romagna« umiddelbart efterfulgt af ordene »Indicazione Geografica Protetta« [beskyttet geografisk betegnelse] og derefter af sortens navn. Emballeringsvirksomhedens navn, firmanavn og adresse samt den oprindelige nettovægt skal anføres i samme synsfelt. Ordene »Indicazione Geografica Protetta« [beskyttet geografisk betegnelse] kan gentages et hvilket som helst andet sted på beholderen eller etiketten, herunder som akronym »I.G.P.« [BGB].

og

Beholderen skal, med bogstaver af samme størrelse, være mærket med ordene »Nettarina di Romagna« umiddelbart efterfulgt af ordene »Indicazione Geografica Protetta« [beskyttet geografisk betegnelse] og derefter af sortens navn. Emballeringsvirksomhedens navn, firmanavn og adresse samt den oprindelige nettovægt skal anføres i samme synsfelt. Ordene »Indicazione Geografica Protetta« [beskyttet geografisk betegnelse] kan gentages et hvilket som helst andet sted på beholderen eller etiketten, herunder som akronym »I.G.P.« [BGB].

og de er blevet ændret som følger:

8.3 Mærkning Beholderen kan mærkes med ordene »Pesca di Romagna« eller »Nettarina di Romagna« umiddelbart efterfulgt af ordene »Indicazione Geografica Protetta« [beskyttet geografisk betegnelse] eller forkortelsen I.G.P. [BGB] og sortens navn. Emballeringsvirksomhedens navn, firmanavn og adresse skal anføres i samme synsfelt. Ordene »Indicazione Geografica Protetta« [beskyttet geografisk betegnelse] kan gentages et hvilket som helst andet sted på beholderen eller etiketten, herunder som akronym »I.G.P.« [BGB].

Disse ændringer forenkler mærkningsreglerne en smule ved at udelade elementer, der er påkrævet i henhold til lovgivningen, f.eks. angivelse af vægt. De gør det også muligt for emballeringsvirksomhederne at angive typen af frugt ud over navnet på den beskyttede geografiske betegnelse.

Denne ændring vedrører punkt 4.8 i resuméet og det tilsvarende punkt 3.6 i enhedsdokumentet.

Mærkning — Varemærker

Der er tilføjet et afsnit i denne afdeling af artikel 8 om muligheden for at anvende varemærker:

Ord og/eller symboler, der henviser til navne, firmanavne, fællesmærker eller individuelle varemærker kan anvendes sammen med ordene »IGP Pesca e Nettarina di Romagna« og det europæiske symbol.

Denne tilføjelse er nødvendig for at tilpasse teksten til kundernes og forbrugernes behov, herunder kommercielle behov.

Denne ændring vedrører også punkt 3.6 i enhedsdokumentet.

Mærkning — Andre betingelser

Følgende afsnit udgår:

Frugt, der, selv om den er produceret i regionen Emilia-Romagna, ikke opfylder mindstekravene i artikel 6 i denne varespecifikation med hensyn til størrelse og sukkerindhold, må ikke forsynes med den beskyttede geografiske betegnelse »Pesca di Romagna« eller nogen anden geografisk betegnelse. Frugt, der, selv om den er produceret i regionen Emilia-Romagna, ikke opfylder mindstekravene i artikel 6 i denne varespecifikation med hensyn til størrelse og sukkerindhold, må ikke forsynes med den beskyttede geografiske betegnelse »Nettarina di Romagna« eller nogen anden geografisk betegnelse.

og

Udtrykket »Prodotto in Italia« [Produceret i Italien] skal også anføres på partier, der er bestemt til eksport.

Det blev anset for hensigtsmæssigt at ophæve forbuddet mod at anvende betegnelsen for produkter, der ikke opfylder kravene, da dette allerede er klart angivet i tidligere artikler. Ordlyden »Prodotto in Italia« er også påkrævet ved lov, og det anses for unødvendigt at bevare den i teksten.

Denne ændring berører hverken resuméet eller enhedsdokumentet.

Mærkning — Produkt til forarbejdning

Følgende afsnit er også blevet tilføjet i artikel 8 i varespecifikationen:

Frugt, der skal forarbejdes, kan også leveres »i løs vægt« i pakninger eller beholdere, der er i overensstemmelse med gældende lovgivning, og som er forsynet med en passende mærkning, der sikrer korrekt identifikation og sporbarhed af produktet »Pesca e Nettarina di Romagna« BGB til forarbejdning.

Da der også er fastsat regler for frugt bestemt til forarbejdning, er det nødvendigt at tilføje de relevante mærkningskrav i varespecifikationen for at sikre en korrekt og øjeblikkelig identifikation.

Denne ændring vedrører det tilsvarende punkt 3.6 i enhedsdokumentet.

ANDET

Kontroller

Følgende punktummer i artikel 5 i varespecifikationen:

Artikel 5 Ferskenplantager, der er egnede til produktion af »Pesca di Romagna«, opføres i det relevante register, som oprettes, ajourføres og offentliggøres hvert år. Ferskenplantager, der er egnede til fremstilling af »Nettarina di Romagna«, opføres i det relevante register, som oprettes, ajourføres og offentliggøres hvert år.

og

»Regionen Emilia-Romagna er ansvarlig for at kontrollere, at de tekniske betingelser i artikel 4 er opfyldt. Der indgives en kopi af dette register til hver af de kommuner, der er beliggende i produktionsområdet. Ministeriet for landbrug, fødevarer og skovbrug angiver de procedurer, der skal følges i forbindelse med registrering, rapportering af den årlige produktion og opnåelse af den tilsvarende certificering for at sikre en korrekt og passende overvågning af den årligt anerkendte produktion, der markedsføres under den geografiske betegnelse.«

udgår, er blevet omformuleret og erstattet af artikel 7 i varespecifikationen som følger:

»Artikel 7 Kontroller I henhold til artikel 36 og 37 i forordning (EU) nr. 1151/2012 kontrollerer kontrolorganet, at produktet er i overensstemmelse med varespecifikationen. Det valgte kontrolorgan er Check Fruit srl –– Via dei Mille, 24 –– 40121 Bologna –– Italien, tlf. +39 051 649 4836, Fax +39 051 649 4813 –– info@checkfruit.it«

Hele artikel 7 i varespecifikationen er blevet omformuleret i overensstemmelse med artikel 7, litra g), i forordning (EU) nr. 1151/2012.

Denne ændring vedrører punkt 4.7 i resuméet, men ikke enhedsdokumentet.

ANDET

Artiklernes rækkefølge og titler

Artiklerne og indholdet af varespecifikationen er ordnet og nummereret på grundlag af artikel 7 i forordning (EU) nr. 1151/2012. Der er tilføjet en titel for hver artikel for at lette læsningen.

Efter de foreslåede ændringer er artiklerne derfor som følger:

— Artikel 1 –– Betegnelse

— Artikel 2 — Produktets kendetegn

— Artikel 3 –– Produktionsområde

— Artikel 4 — Bevis for oprindelse

— Artikel 5 — Metode til fremstilling af produktet

— Artikel 6 — Tilknytning til det geografiske område

— Artikel 7 — Kontroller

— Artikel 8 — Opbevaring, emballering og mærkning

Samling af de dele af varespecifikationen, der er de samme for begge typer frugt

Den nuværende varespecifikation består af to særskilte dokumenter, hvoraf det første vedrører »Pesca di Romagna« og det andet »Nettarina di Romagna«. Mange aspekter og krav, der er identiske for begge typer, gentages i begge dokumenter. For at lette læsbarheden og præcisere reglerne i varespecifikationen er teksten derfor blevet komprimeret ved:

— at samle artikel 1, 3, 4, 5, 6, 7 og 8

— og fastholde en underopdeling efter produkttype i artikel 2, hvorved det præciseres, at der gælder forskellige sortslister.

ENHEDSDOKUMENT

»PESCA E NETTARINA DI ROMAGNA BGB«

EU-nr.: PGI-IT-1535-AM02 — 15.9.2020

BOB ( ) BGB (X)

1. Betegnelse(r) [på BOB eller BGB]

»Pesca e Nettarina di Romagna«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype [jf. bilag XI]

Kategori 1.6: Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

Betegnelsen »Pesca e Nettarina di Romagna« henviser udelukkende til frugt af følgende ferskensorter:

Ferskner:

Tidlige sorter med gulligt kød:

Bordò, Coraline (eller Monco), Crimson Lady, Dixired, Flavorcrest, Maycrest, Merril Gem Free 1, Rich May, Royal Gem, Royal Glory, Royal Majestic, Royal Time, Ruby Rich, Sagittaria, Spring Lady, Sprinbelle, Springcrest og Sugar Time

Mellemsene sorter med gulligt kød:

Azurite, Corindon, Diamond Princess, Elegant Lady, Fayette, Glohaven, Grenat, Maria Marta, Mercil (eller O'Henry), Plusplus, Redhaven, Rich Lady, Rom Star, Royal Estate, Royal Jim, Royal Lee, Royal Pride, Royal Summer, Royal Sweet, Summer Rich, Suncrest, Sweet Dream, Sweet Henry, Symphonie, Vista Rich, Zainori (eller Kaweah) og Zee Lady

Tidlige sorter med hvidt kød:

Greta, Iris Rosso, Monsolle og Patty

Mellemsene sorter med hvidt kød:

Duchessa d'Este, Ivory Sun, Maria Bianca, Maura, Regalsnow (eller Maperla), Rosa del West, Rossa di San Carlo, Star Princess, Snow Lady, Tendresse (eller Joulie) og Zaidaso (eller Kewina).

Nektariner:

Tidlige sorter med gulligt kød:

Alice, Ambra, Ara, Big Haven, Carene, Early Sungrand, Extreme Beauty, Gartairo, Garofa, Laura, Maillara (eller Big Bang), Maria Emilia, Maygrand, Nectaprima, Noracila, Rebus 028 og Weimberger

Mellemsene sorter med gulligt kød:

Alma, Alma 2, Alexa, Amiga, Alitop, August Red, Big Top (eller Zaitabo), Diamond Ray, Dorabelle, Doracile, Dulcis, Dulciva, Early Zee, Fairlane, Fantasia, Febe, Flavortop, Gea, Guerriera, Honey Blaze, Honey Glo, Honey Kist, Honey Royale, Indipendence, Lady Erika, Late Fair, Luciana, Maria Aurelia, Maria Carla, Maria Laura, Max, Max 7, Monrené, Morsiani 60, Morsiani 90, Nectareine, Nectaross, Orine, Orion, Pit Lane, Pit Stop, Red Fair, Romagna Big, Romagna Giant, Romagna Gold, Romagna Lady, Romagna Queen, Romagna Summer, September Bright, Spring Red, Stark Red Gold, Sweet Lady, Sweet Red, Venus og Western Red

Tidlige sorter med hvidt kød:

Caldesi 2000, Garcica, Romagna Red, Romagna Star, Silver King og Turquoise

Mellemsene sorter med hvidt kød:

Caldesi 2020, Maillarmagie (eller Magique), Majestic Pearl, Nectarmagie, Nectaperle, Romagna 3000, Romagna Bright, Romagna Sweet, Romagna Top, Silver Giant, Silver Star, Sandine, Tourmaline og Zephyr.

Til fremstilling af »Pesca e Nettarina di Romagna« er det tilladt at anvende andre ferskensorter, der er resultatet af sortsforskning, forudsat at det ved forsøg og dokumentation godtgøres, at metoden til fremstilling af produktet og frugtens kvalitetskendetegn er i overensstemmelse med denne varespecifikation. Anvendelsen af sådanne sorter til produktion af »Pesca e Nettarina di Romagna« skal på forhånd meddeles og evalueres af ministeriet for landbrug, fødevarer og skovbrug, som med henblik herpå kan anmode om en teknisk udtalelse fra kontrolorganet eller et andet organ.

Kvalitetskendetegn

Ved overgang til frit forbrug skal »Pesca e Nettarina di Romagna« have følgende egenskaber:

Tidlige sorter med gulligt og hvidt kød

— Mindstestørrelse A: en diameter på mindst 67 mm svarende til en minimumsvægt på 135 g

— Sukkerindhold: (° Bx) mindst 9,5

— Skræl og form i overensstemmelse med de pågældende sorters kendetegn.

Mellemsene sorter med gulligt og hvidt kød

— Mindstestørrelse A: en diameter på mindst 67 mm svarende til en minimumsvægt på 135 g

— Sukkerindhold: (° Bx) mindst 11

— Skræl og form i overensstemmelse med de pågældende sorters kendetegn.

Frugten kan også anvendes til forarbejdning.

Desuden, og udelukkende i forbindelse med forarbejdning, er det muligt også at anvende frugt, der opfylder alle kravene i varespecifikationen, bortset fra dem, der vedrører størrelse og form. Let, overfladisk beskadigelse af huden er også tilladt, forudsat at sådanne skader ikke påvirker frugtens kvalitet og holdbarhed. Sådanne frugter må ikke sælges til den endelige forbruger.

3.3. Foder (kun for animalske produkter) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Alle etaper af fremstillingen af den beskyttede geografiske betegnelse »Pesca e Nettarina di Romagna« frem til høsten af produktet skal udelukkende finde sted i det geografiske område, der er angivet i punkt 4.

3.5. Særlige regler vedrørende udskæring, rivning eller emballering osv. af det produkt, som betegnelsen henviser til

Ved opbevaring af frugt, der er omfattet af den beskyttede geografiske betegnelse »Pesca e Nettarina di Romagna«, skal der anvendes køleteknik. Værdierne for fugtighed og temperatur på kølelagrene skal sikre, at de særlige kvalitetskendetegn opretholdes.

Når produktet med den beskyttede geografiske betegnelse er emballeret i åbne pakninger, identificeres det med individuelle selvklæbende mærkater på mindst 70 % af frugten i pakningen.

Hvis der ikke er nogen selvklæbende mærkater på frugten, skal pakningerne, f.eks. bakker og kurve, være forseglede, således at indholdet ikke kan fjernes, uden at pakningen brydes.

Det er også tilladt at sælge produktet i løs vægt på salgsstedet fra emballage, der er forseglet, eller som indeholder frugter, der er forsynet med selvklæbende mærkater, forudsat at produktet er anbragt i særlige rum eller beholdere, der tydeligt viser de samme oplysninger, som kræves for emballagen.

3.6. Specifikke mærkningsregler for det produkt, som betegnelsen henviser til

Beholderen kan mærkes med ordene »Pesca di Romagna« eller »Nettarina di Romagna« umiddelbart efterfulgt af ordene »Indicazione Geografica Protetta« [beskyttet geografisk betegnelse] eller forkortelsen I.G.P. [BGB] og sortens navn. Emballeringsvirksomhedens navn, firmanavn og adresse skal anføres i samme synsfelt.

Ordene »Indicazione Geografica Protetta« [beskyttet geografisk betegnelse] kan gentages et hvilket som helst andet sted på beholderen eller etiketten, herunder som akronym »I.G.P.« [BGB].

Ord og/eller symboler, der henviser til navne, firmanavne, fællesmærker eller individuelle varemærker kan anvendes sammen med ordene »IGP Pesca e Nettarina di Romagna« og det europæiske symbol.

Frugt, der skal forarbejdes, kan også leveres »i løs vægt« i pakninger eller beholdere, der er i overensstemmelse med gældende lovgivning, og som er forsynet med en passende mærkning, der sikrer korrekt identifikation og sporbarhed af produktet »Pesca e Nettarina di Romagna« BGB til forarbejdning.

4. Kort angivelse af det geografiske områdes afgrænsning

Produktionsområdet for »Pesca e Nettarina di Romagna« dækker den del af regionen Emilia-Romagna, der egner sig til dyrkning af ferskner, og består af følgende:

1) Følgende kommuner i provinsen Ferrara: Argenta, Cento, Codigoro, Copparo, Ferrara, Fiscaglia — loc. Massa Fiscaglia, Poggio Renatico, Portomaggiore og Terre del Reno — loc. S. Agostino, Tresignana — loc. Tresigallo og Voghiera.

2) Følgende kommuner i provinsen Bologna: Borgo Tossignano, Budrio, Casalfiumanese, Castel Guelfo di Bologna, Castenaso, Fontanelice, Granarolo dell’Emilia, Imola, Medicina, Minerbio, Molinella og Mordano.

3) Følgende kommuner i provinsen Forlì-Cesena: Bertinoro, Castrocaro Terme e Terra del Sole, Cesena, Cesenatico, Dovadola, Forlì, Forlimpopoli, Gambettola, Gatteo, Longiano, Meldola, Mercato Saraceno, Modigliana, Montiano, Predappio, Roncofreddo og Savignano sul Rubicone.

4) Følgende kommuner i provinsen Ravenna: Alfonsine, Bagnacavallo, Bagnara di Romagna, Brisighella, Casola Valsenio, Castel Bolognese, Cervia, Conselice, Cotignola, Faenza, Fusignano, Lugo, Massa Lombarda, Ravenna, Riolo Terme, Russi, Sant’Agata sul Santerno og Solarolo.

5) Følgende kommuner i provinsen Rimini: Santarcangelo di Romagna.

5. Tilknytning til det geografiske område

Jordbunds- og klimaforholdene og producenternes færdigheder i produktionsområdet resulterer i ferskner og nektariner med særlige fysiske, kemiske og organoleptiske kendetegn, der sælges på det nationale og europæiske marked som typiske produkter fra Emilia-Romagna. Produktionsområdet har et typisk lavlandsklima med en vis indflydelse fra det nærliggende Adriaterhav. Produktionsområdet er den del af regionen, der har den højeste gennemsnitstemperatur, og forårsfrost, der ville kunne skade frugten, forekommer så godt som ikke. Betydningen af produktionen af »Pesca di Romagna« og »Nettarina di Romagna« er ikke blot knyttet til objektive og optimale jordbunds- og klimaforhold, men også til områdets sociale og produktive struktur, der er i stand til at udnytte disse ressourcer og nyttiggøre jordens frugter og arbejdskraften. I det område, hvor »Pesca e Nettarina di Romagna« dyrkes, findes der mange producentsammenslutninger, som takket være deres organisatoriske kapacitet har oprettet centre for indsamling af produkter i området ved hjælp af avanceret teknologi. Det er også takket være tilstedeværelsen af sådanne producentorganisationer og deres organisatoriske kapacitet, at producenterne i mange år frivilligt har anvendt integrerede produktionsteknikker i hele området. De er miljøvenlige og bevidste om forbrugernes sundhed og udgør nu den sædvanlige produktionsmetode, der bidrager til at gøre frugtproduktionen miljømæssigt bæredygtig. Området er så velegnet til dyrkning af ferskner og nektariner, at ca. en fjerdedel af Italiens samlede produktion kommer herfra.

Henvisning til offentliggørelsen af varespecifikationen

Varespecifikationens fulde tekst er tilgængelig på webstedet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller:

ved at gå direkte til hjemmesiden for ministeriet for landbrug, fødevarer og skovbrug (www.politicheagricole.it), klikke på »Qualità« (øverst til højre på skærmen), dernæst på »Prodotti DOP IGP STG« (til venstre på skærmen) og til sidst på »Disciplinari di Produzione all'esame dell'UE«.

(1) EUT L 343 af 14.12.2012, s. 1.